b'\n_START_ARTICLE_\nPreusmeritev zdravil\n_START_PARAGRAPH_\nPreusmeritev zdravil (tudi preprodaja zdravil)\xc2\xa0je medicinski in pravni koncept, ki vklju\xc4\x8duje prenos katerekoli zakonsko nadzorovane snovi\xc2\xa0od posameznika, ki mu je ta bila predpisana, do druge osebe za kakr\xc5\xa1nokoli nezakonito uporabo.\xc2\xa0Definicija se nekoliko razlikuje med razli\xc4\x8dnimi sodnimi oblastmi, vendar prenos nadzorovane snovi sam po sebi po navadi \xc5\xa1e ne predstavlja preusmeritve, saj so nekatere nadzorovane snovi, ki se predpisujejo npr. za otroke, namenjene aplikaciji s strani odrasle osebe po navodilih zdravstvenega delavca.\xc2\xa0\n_START_SECTION_\nEtimologija\n_START_PARAGRAPH_\nIzraz izvira iz dejanja "preusmeritve" uporabe zdravila od njegovega prvotnega zakonitega medicinskega namena. Pogosto se enakovredno uporablja tudi izraz preprodaja zdravil, vendar ta izklju\xc4\x8duje preusmerjanje zdravil brez prodaje, dejansko gre torej za podpomenko pojma preusmeritve zdravil.\n_START_SECTION_\nKazenska zakonodaja\n_START_PARAGRAPH_\nNekatere zakonodaje predvidevajo\xc2\xa0programe za preusmerjevalce zdravil\xc2\xa0za prvokratne prekr\xc5\xa1karje protipreusmeritvenih zakonov, ki "preusmerijo" storilce kaznivih dejanj od kazenskega pravnega sistema do programa izobra\xc5\xbeevanja in rehabilitacije.'